"Vin cu un mesaj foarte clar pentru Forumul de afaceri la care voi participa în continuare, care după mine este o premieră în ceea ce privește Inițiativa celor Trei Mări și care are meritul foarte mare de a pune în contact camerele de comerț, oamenii de afaceri, cei care într-adevăr se pot preocupa de adoptarea unor proiecte concrete de interconectare între țările dintre cele trei mări. Din punctul meu de vedere este un lucru excelent și sper ca după această reuniune de la București inițiativa celor trei mări să intre într-o anumită regularitate dacă se poate și la întâlniri o dată pe an, având în vedere că pe lângă proiecte este vorba și despre finanțarea acestora, colaborarea cu Comisia UE, cu Banca Europeană și cu multe alte instituții", a adăugat Teodor Meleșcanu.





Juncker

Juncker





Jean-Claude Juncker s-a aflat luni și marți în România, unde a participat la Summit-ul Inițiativei Celor Trei Mări.









"Din păcate se mai întâmplă, atunci când e presiune foarte mare pe programul unei personalități cum este domnul Jean Claude Juncker, care este președintele Comisiei Europene, să apară și astfel de momente. Din fericire s-a rezolvat, întâlnirea s-a realizat. Sigur, o comunicare mai bună ar putea să împiedice aceste mici episoade negative, care după părerea mea nu trebuie să umbrească importanța reuniunii care a avut loc la București. Problema e de comunicare, chiar dacă SPP are aceste atribuții și poate foarte bine să le comunice celor care beneficiază de aceste informații, bănuiesc că era vorba de primul-ministru. În mod evident a fost o disfuncționalitate, dar nu cred că asta trebuie să umbrească cumva Summit-ul și rezultatele lui", a declarat ministrul de Externe, Teodor Meleșcanu, la Romexpo.Ministrul de Externe a spus că speră ca întâlnirile statelor membre ale Inițiativei celor Trei Mări să continue. Premierul român a ratat, luni seară, întâlnirea cu președintele Comisiei Europene, întârziind la întâlnirea pe care ea însăși o solicitase. Guvernul susține că Dăncilă trebuia să-l primească pe șeful CE la aeroportul Băneasa, la ora 18.30, însă aeronava a aterizat mai devreme, iara fost preluat de la scara avionului de către SPP și condus direct la hotel. Surse oficiale au declarat însă pentru HotNews că decizia de a pleca de la aeroportul Băneasa i-a aparținut lui Jean Claude, SPP neavând niciun rol în stabilirea programului. Viorica Dăncilă s-a întâlnit cu Juncker abia marți, la plecarea acestuia.